تورتوری کؤمیک (اینگیلیسی مئن Rage Comic) یکته کوچˇ اینترنتی کؤمیکه کی اونˇ مئن چنته کارتونی دیمˇ یا میمˇ دیمؤنˇ تاتایی‌ئن (تصاویر) کس به کسˇ ورجه دچئه بنه و ای تاتایی‌ئن ابتکاری و آماتوری بکشه ببؤن و ایشؤنˇ قصه ویشتر راجه به مردوم‌آزاری و توربازی و شیطنت گودنه. ای جور کؤمیکؤنˇ قصه اینترنتی میمانˇ ماجرا مانستن پیش شنه و معمولن چنته میمˇ معروف اوشانˇ مئن درن. ای شخصیتؤن و ای جور کؤمیک چاگودن دئه تکنولوژیک هونرˇ مئن خو جاجیگهٰ بیاته دأنه. تورتوری کؤمیکؤن آدمؤنˇ تجربیاته طنز و شوخی همره نیمأکه‌گیری کؤنن (به اشتراک نئنن).